Цу сохьта кхеташо йиначу казакийн пикеташкарчу къайлахчу хано хаам бира, уьш почтови новкъа боьлхуш бу аьлла. Казакаша т1аьхьахаьхкира шайн говраш. Нохчий сихбелла болхахь а, говраш садаь1на яцара церан. Меца а яра, сарралц толлуш лелла яжон ца кхиъначух тера дара. Шайна казакаш т1аьхьакхуьий хиъча, цхьана г1амаран барз болчу, эрна ара д1аерзийра цара шайн говраш. Гу буьххье хьала а бевлла, Барз гонах окопаш яьхна, ч1аг1белира нохчий. Царна го а бина, карадуьйла элира цаьрга эскарша.